బాబా యోగేంద్ర

బాబా యోగేంద్ర (1924 జనవరి 7 - 2022 జూన్ 10), ఒక భారతీయ కళాకారుడు, రాష్ట్రీయ స్వయంసేవక్ సంఘ్ (ఆర్ఎస్ఎస్) ప్రచారకుడు, సంస్కార భారతి వ్యవస్థాపక సభ్యులలో ఒకడు. కళల రంగంలో ఆయన చేసిన కృషికి 2018లో భారతదేశపు నాలుగో అత్యున్నత పౌర పురస్కారం అయిన పద్మశ్రీ వరించింది.

 ప్రారంభ జీవితం 
బాబా యోగేంద్ర 1924 జనవరి 7న బ్రిటిష్ ఇండియా సంయుక్త ప్రావిన్సులలోని (ప్రస్తుతం ఉత్తరప్రదేశ్) బస్తీ జిల్లా గాంధీనగర్ లో జన్మించాడు. ఆయన గోరఖ్‌పూర్ లో చదువుకున్నాడు.
 సంస్కార భారతితో అనుబంధం 
గోరఖ్‌పూర్, అలహాబాద్, బరేలీ, బదౌన్, సీతాపూర్ లలో ఆర్ఎస్ఎస్ తరఫున ఆయన పని చేసాడు. 1981లో ఆర్ఎస్ఎస్ కళలు, సాహిత్యాన్ని ప్రోత్సహించడానికి సంస్కార భారతి అనే విభాగాన్ని ఏర్పాటు చేసింది. దాని వ్యవస్థాపక సభ్యులలో ఆయన ఒకడు.

 పురస్కారాలు 
2018లో భారత ప్రభుత్వం ఆయనకు కళల్లో పద్మశ్రీ పురస్కారాన్ని ప్రదానం చేసింది.

 మరణం 
2022 మే 11న గోరఖ్‌పూర్ లో యోగేంద్రకు గుండెపోటు వచ్చి మరుసటి రోజు మేదాంత ఆసుపత్రిలో చేరాడు. మే 27న, ఆయనను లక్నోలోని రామ్ మనోహర్ లోహియా ఆసుపత్రికి తరలించారు. అయితే, అక్కడ పరిస్థితి విషమించి జూన్ 10న ఆయన మరణించాడు.

 మూలాలు 

వర్గం:2022 మరణాలు
వర్గం:1924 జననాలు